Seekordseil valimisil katsetati, nähtavasti eeskätt saksa vaba-meelsemaist ringkonnist, ka II klassis opositsiooni organiseerimisega. Kuid valimistel varises see siiski täiesti kokku. Esitati ainult osa puhtopositsioonilisi kandidaate, kes aga jäid suurde vähemusse.  Kuna enamuse kandidaadid valiti 293-230 häälega, said vähemusse jäänud, arvult 8, ainult 63-50 häält. Viinud läbi oma kandidaadid ka I klassis, säilitasid saksa konservatiivsed, nn. raepartei koos lite­raatidega Tallinna linnaomavalitsuses oma senise juhtiva seisukoha.